Diari Oficial de la Generalitat Valenciana


Sumari del DOGV 3892, del 05-12-2000 (2000/9494)

Informació pública del programa d'actuació integrada per al desenvolupament del pla parcial Trullent, sector S-3 de sòl urbanitzable de les normes subsidiàries de planejament d'Orba.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3892

Data del DOGV
:   05-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9494


Organisme emissor
:   Notaria de Jose-Maria Gonzalez Arroyo

Tipus de document
:   Anunci

Informació pública del programa d'actuació integrada per al desenvolupament del pla parcial Trullent, sector S-3 de sòl urbanitzable de les normes subsidiàries de planejament d'Orba. [2000/F9494]
  
José-María González Arroyo, notari del col·legi de València, amb residència a Pego, districte de Dénia, com a substitut d'aquesta notaria d'Orba que es troba vacant, done fe que he sigut requerit pel senyor Pedro Real Lull, major d'edat, casat, veí de Pedreguer (Alacant), amb domicili a la partida de Cometa, número 7, i proveït de DNI/NIF 52492821S, en representació de la companyia mercantil Real Promociones, Societat Anònima, amb domicili social a Dénia, codi postal 03767, carretera de les Marines, carrer de l'Assegador del Palmar, número 20-C, i amb codi d'identificació fiscal número A79684980, per a la protocol·lització de l'alternativa tècnica d'un programa d'actuació integrada per al desenvolupament del pla parcial Trullent, l'àrea del qual coincideix amb el sector S-3 de sòl urbanitzable de les vigents normes subsidiàries de planejament d'Orba, junt amb el pla especial d'infraestructures del pla parcial Trullent, del projecte d'urbanització de la unitat d'execució objecte de programació, dels projectes complementaris d'aquest, i del projecte de reparcel·lació del sector S-3 del sòl urbanitzable d'Orba, de conformitat amb l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. I, per mitjà d'aquest edicte, es fa constar:
  
1. Objecte i característiques essencials de la iniciativa: es pretén el desenvolupament urbanístic d'una única unitat d'execució comprensiva del sector S-3 de sòl urbanitzable de les vigents normes subsidiàries de planejament d'Orba, l'àmbit territorial del qual coincideix amb el del pla parcial Trullent, junt amb el vial de connexió d'aquest sector del sòl urbanitzable amb la carretera AV-1412 d'Orba a Ondara; la cessió a l'administració dels terrenys que li corresponen per llei; la reparcel·lació del sector S-3 del sòl urbanitzable d'Orba i l'adjudicació de les parcel·les resultants d'aquesta; així com la completa urbanització de la unitat d'execució definida pel mateix programa d'actuació integrada proposat.
  
2. La documentació aportada a aquesta notaria per l'entitat mercantil promotora del programa d'actuació integrada per a la protocol·lització comprén els següents documents:
  
a) Alternativa tècnica del programa d'actuació integrada a Orba, pla parcial Trullent, sector S-3 de sòl urbanitzable.
  
b) Pla especial d'infraestructures del pla parcial turístic residencial Trullent d'Orba.
  
c) Projecte d'urbanització del pla parcial Trullent, sector S-3 de sòl urbanitzable d'Orba i vial d'enllaç amb la carretera AV-1412 d'Orba a Ondara, compost, al seu torn, de:
  
c.1. Memòria i amidaments.
  
c.2. Plànols.
  
c.3. Plec de condicions.
  
c.4. Estudi de seguretat i salut.
  
c.5. Projectes complementaris del projecte d'urbanització, que són:
  
c.5.1. Projecte de xarxa subterrània de baixa tensió.
  
c.5.2. Projecte de línia aerosubterrània en mitja tensió a 20 kV per a alimentar CT de 400 kV.
  
c.5.3. Projecte d'enllumenat públic.
  
c.5.4. Projecte de centre de transformació de 400 kW.
  
d) Projecte de reparcel·lació del pla parcial Trullent, sector S-3 de sòl urbanitzable d'Orba.
  
La notaria on es troba protocol·litzada aquesta documentació està situada a Orba (Alacant), codi postal 03591, carrer del Pintor Ruano, número 12. Queda sotmesa aquesta documentació a informació pública pel termini de 20 dies comptats des de l'endemà d'aquell en què aparega publicat aquest edicte en el Diari Oficial de la Generalitat Valenciana, termini en què qualsevol persona podrà comparéixer a la notaria esmentada per a sol·licitar que se li exhibisca l'acta de protocol·lització de la documentació expressada, o obtenir a càrrec seu còpia d'aquesta.
  
3. Es fa saber que la mateixa alternativa tècnica del programa d'actuació integrada del pla parcial Trullent, sector S-3 de sòl urbanitzable d'Orba, junt amb tots els projectes urbanístics complementaris d'aquesta indicats més amunt, es troben depositats així mateix a l'Ajuntament d'Orba, situat al carrer de Bonaire, número 12, d'aquesta localitat. I també que, en idèntic termini de 20 dies, comptats des de l'endemà d'aquell en què aparega publicat aquest edicte en el Diari Oficial de la Generalitat Valenciana, hi ha la possibilitat de consultar a l'Ajuntament d'Orba les actuacions derivades de la documentació depositada davant d'aquest. I, igualment, de presentar-hi en idèntic termini, per a la incorporació a aquelles, tant al·legacions com alternatives tècniques de programa que pretenguen competir amb la que s'exposa al públic. Així com la possibilitat de presentar proposicions juridicoeconòmiques per a executar qualsevol de les alternatives tècniques de programa presentades en el termini dels cinc dies següents al venciment del termini anteriorment indicat.